CELEX: C2006/212/60
Language: el
Date: 2006-09-02 00:00:00
Title: Υπόθεση T-177/06: Προσφυγή της 3ης Ιουλίου 2006 — Ayuntamiento de Madrid και Madrid Calle 30 κατά Επιτροπής των Ευρωπαϊκών Κοινοτήτων

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/33
            
         Προσφυγή της 3ης Ιουλίου 2006 — Ayuntamiento de Madrid και Madrid Calle 30 κατά Επιτροπής των Ευρωπαϊκών Κοινοτήτων
   (Υπόθεση T-177/06)
   (2006/C 212/60)
   Γλώσσα διαδικασίας: η ισπανική
   Διάδικοι
   
      Προσφεύγοντες: Ayuntamiento de Madrid και Madrid Calle 30 SA (Μαδρίτη) (εκπρόσωποι: J. L. Buendía Sierra και R. González-Gallarza Granizo)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγόντων
   Οι προσφεύγοντες ζητούν από το Πρωτοδικείο:
   
               —
            
            
               να ακυρωθεί η ταξινόμηση, εκ μέρους της Ευρωπαϊκής Επιτροπής (Eurostat), της Madrid Calle 30 στον τομέα «δημόσιος τομέας», σύμφωνα με το «Ευρωπαϊκό Σύστημα Λογαριασμών 1995» (ΕΣΟΛ 95) που περιλαμβάνεται στο Παράρτημα A του κανονισμού 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας (Eurostat), στις 24 Απριλίου 2006, όσον αφορά τα στοιχεία του 2005 για το δημόσιο έλλειμμα και το δημόσιο χρέος για την εφαρμογή του Πρωτοκόλλου σχετικά με τη διαδικασία του υπερβολικού ελλείμματος, το οποίο προσαρτάται στη Συνθήκη ΕΚ,
            
         
               —
            
            
               να καταδικαστεί η Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Με την παρούσα προσφυγή ζητείται η ακύρωση της ταξινομήσεως, εκ μέρους της Ευρωπαϊκής Επιτροπής (Eurostat), της Madrid Calle 30 S.A. στον γενικό τομέα «δημόσιος τομέας», σύμφωνα με το «Ευρωπαϊκό Σύστημα Λογαριασμών 1995» (ΕΣΟΛ 95) που περιλαμβάνεται στο Παράρτημα A του κανονισμού 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας (1). Κατά τις προσφεύγουσες, η εν λόγω ταξινόμηση προκύπτει από τους λογαριασμούς που δημοσιεύθηκαν από την Επιτροπή (Eurostat), στις 24 Απριλίου 2006, σχετικά με τα στοιχεία του 2005 για το δημόσιο έλλειμμα και το δημόσιο χρέος για την εφαρμογή του Πρωτοκόλλου σχετικά με τη διαδικασία του υπερβολικού ελλείμματος, το οποίο προσαρτάται στη Συνθήκη ΕΚ.
   Οι προσφεύγουσες ισχυρίζονται ότι η Madrid Calle 30 είναι ανώνυμη εταιρία με μετόχους το Ayuntamiento de Madrid [Δήμο της Μαδρίτης] και μια κοινοπραξία ιδιωτών, αποτελούμενη από τρεις κατασκευαστικές εταιρίες και εταιρίες παροχής υπηρεσιών, η οποία επελέγη μετά από προκήρυξη δημόσιου διαγωνισμού και πληροί αυστηρά κριτήρια όσον αφορά τις τιμές της αγοράς.
   Προς στήριξη των ισχυρισμών τους οι προσφεύγουσες επικαλούνται τα εξής:
   
               —
            
            
               Παράβαση πολλών από τους κανόνες που διέπουν το ΕΣΟΛ 95 και που σχετίζονται με την ταξινόμηση των θεσμικών μονάδων στον «δημόσιο τομέα» ή στον τομέα «μη χρηματοδοτικές εταιρίες».
            
         
               —
            
            
               Παραβίαση των γενικών αρχών της αιτιολογήσεως των διοικητικών πράξεων και του δικαιώματος ακροάσεως.
            
         
      (1)  ΕΕ L 310, σ. 1.